הנחיות להכנת מבוא למחקר – רקע תיאורטי

* נושא, שמות התלמידים, שאלות המחקר. חובה למספר את העמודים. רווח שורה וחצי, גודל כתב 12-14.
* מתחילים בתיאור התופעה – איך הגעתם או איך התחלתם לחקור את הנושא. פסקה אחת.
* סיכום על האורגניזם – רק מה שרלוונטי לעבודה. (אם יש עוד אורגניזם – מסכמים גם עליו). פיסקה אחת או יותר, לפי הצורך. בסוף כל פיסקה **הפנייה למקור מידע** – כמו (2).
* סיכום על המשתנה הבלתי תלוי – על הגורמים השונים, שמשפיעים על המחקר. חובה להתייחס לכל שאלות המחקר – המשתנים הבלתי תלויים של כל שאלות המחקר. הפנייה.
* אם יש – להתייחס לשיטות עבודה מיוחדות. אם לא ברור – להתייעץ עם המורה. הפנייה.
* הכי חשוב – סיכום על המשתנה התלוי – התהליך הביולוגי – הגורם המושפע. חובה להתייחס לכל שאלות המחקר – המשתנים התלויים של כל שאלות המחקר. הפנייה.
* לא לשכוח – בסוף כל פסקה הפנייה למקור מידע (או מקורות מידע).
* לערוך רשימת מקורות מידע – ביבליוגרפיה – שחייבת להיות:

1. ממוספרת.
2. מה מופיע במקור המידע – נושא.
3. כתובת אתר מלאה – קישור. אם לוחצים עליו מגיעים לעמוד המתאים ממנו סיכמתם.
4. ספר / אנציקלופדיה – רישום לפי כל הכללים. מתחילים בהפניות בעברית, לפי א"ב שמות משפחה של המחברים, ואחר כך עוברים לקישורים באנגלית.

* כשתהייה כל העבודה מוכנה – רשימת מקורות המידע תעבור לסוף העבודה.

בסוף הרקע התיאורטי רושמים:

שאלת מחקר 1

השערה

בסיס ביולוגי (הפנייה).

שאלת מחקר 2

השערה

בסיס ביולוגי (הפנייה).

שאלת מחקר 3

השערה

בסיס ביולוגי (הפנייה).